26/04/2018 | Administración LocalProvincial
Deputación Provincial da Coruña
Secretaría Xeral. Sección de Información e Actas
Extracto de acordos plenarios e da Xunta de Goberno do primeiro trimestre de 2018

ANUNCIO Extracto dos acordos plenarios e da Xunta de Goberno do primeiro trimestre de 2018 ACORDOS PLENARIOS Extracto dos acordos adoptados na sesión plenaria ordinaria celebrada o 26 de xaneiro de 2018: – Aprobación definitiva do expediente de desafectación e cesión de titularidade do predio 129-C no Polígono Industrial de Sabón (Arteixo), co número de referencia catastral 1379307NH4917N0001PQ, a favor do Concello de Arteixo. – Aprobación do Plan de conservación de vías provinciais 2018, primeira fase. – Inicio do expediente de expropiación forzosa con trámite de urxencia, de conformidade co disposto no artigo 22.5 da Lei 8/2013, do 28 de xullo de estradas de Galicia, para ocupar os bens e dereitos necesarios pola execución das obras seguintes: Modificación do trazado da estrada DP 2204 ao seu paso polo núcleo de Pontigas (Cedeira); Ampliación da plataforma e mellora de trazado da DP 8202 Galanas a Cacheiras PK 3+500 ao 4+240 (Teo); e mellora da intersección no PQ 0+675 da estrada DP 2502 Valdoviño a Cerdido (Valdoviño). – Aprobación do convenio polo que se establecen as bases de cooperación entre a Deputación Provincial da Coruña e os concellos de Cariño, Cedeira, Cerdido, Moeche, Ortigueira, San Sadurniño e Valdoviño, para regular o proxecto “Xeoparque de Ortegal”. – Aprobación da información sobre o período medio de pago a provedores a que se refire o Real decreto 635/2014, do 25 de xullo, correspondente ao mes de decembro de 2017 e relación detallada de todas as facturas pagadas pola Deputación e polo Consorcio Provincial Contraincendios e Salvamento da Coruña entre o 1 e o 31 de decembro de 2017. – Desestimación das reclamacións presentadas e aprobación definitiva do cadro de persoal, a relación de postos de traballo e o organigrama 2018. – Moción en defensa da sanidade pública. Extracto dos acordos adoptados na sesión plenaria ordinaria celebrada o 23 de febreiro de 2018: – Proposición da Presidencia sobre o cambio de data da sesión ordinaria correspondente ao terceiro mes de 2018. – Proposición da Presidencia sobre o nomeamento de representantes da Deputación en organismos varios. – Concesión da subvención nominativa ao Concello de Santiago de Compostela para financiar o Programa de actividades dos centros socioculturais do ámbito rural no ano 2017 e aprobación do correspondente convenio. – Aprobación do convenio de colaboración entre a Deputación da Coruña e o Concello da Coruña para financiar o programa “Concilia os teus tempos 2017”. – Aprobación do texto da addenda núm.5 de modificación do convenio de colaboración entre a Xunta de Galicia, a Federación Galega de Municipios e Provincias (FEGAMP) e as Deputacións provinciais, en materia de emerxencias e prevención e defensa contra os incendios forestais, para a creación e implantación dos Grupos de Emerxencia Supramunicipais (GES). – Aprobación do Plan de sendas peonís 2018, primeira fase e inicio dos trámites para a expropiación dos bens e dereitos necesarios para a súa execución: DP 0507 senda peonil de Roris a Anzobre; DP 5603 Negreira a Marco do Cornado, sendas peonís PQ 1+430 ao 2+170; 7+300 ao 7+820; 8+750 ao 10+770 e do 11+110 ao 12+900. – Aprobación do Plan de vías provinciais 2018, primeira fase: Mellora de rasante e pavimentación da DP 1301 Gándara a Amañecida PQ 3+520 a 5+870; DP 2301 Bermun a Lires mellora de capa de rodaxe con mestura bituminosa en quente PQ 0+000 a 4+750. – Aprobación inicial do Plan de travesías 2018, 1.ª fase: DP 3802 Ordes a Pontecarreira, remodelación beirarrúas PQ 17+140 ao 17+870 Rúa do Ensino (Frades). – Aprobación do deslinde do Viveiro Forestal de Sobrado, en Sobrado (A Coruña) e acordo de amolloamento. – Aprobación da modificación da Ordenanza reguladora do Rexistro Oficial de documentación de empresas contratistas da Deputación Provincial da Coruña, do Rexistro de contratos e convenios e supresión do Rexistro Oficial de empresas contratistas da Deputación Provincial da Coruña. – Aprobación do proxecto modificado da obra “Accesibilidade universal en edificios públicos, 1.ª fase”, do Concello de Ames, incluída na 4.ª e derradeira fase do Plan de acción social (PAS) 2015 co código 2015.3110.0210.0. – Aprobación do proxecto modificado do investimento denominado “Parques na Gueima e Ponteolveira”, do Concello de Mazaricos, incluído na primeira fase do Plan provincial de cooperación ás obras e servizos de competencia municipal (Plan único de concellos) POS+ Adicional 1/2017 co código 17.2001.0656.0 e aprobación definitiva deste investimento. – Aprobación do proxecto modificado do investimento denominado “Actuacións de viais en Colúns, Corzón e Eirón”, do Concello de Mazaricos, incluído na primeira fase do Plan provincial de cooperación ás obras e servizos de competencia municipal (Plan único de concellos) POS+ Adicional 1/2017 co código 17.2001.0657.0 e aprobación definitiva deste investimento. – Aprobación da información sobre o período medio de pago a provedores a que se refire o Real decreto 635/2014, do 25 de xullo, correspondente ao mes de xaneiro de 2018 e relación detallada de todas as facturas pagadas pola Deputación e polo Consorcio Provincial Contraincendios e Salvamento da Coruña entre o 1 e o 31 de xaneiro de 2018. – Aprobación do informe sobre o estado de execución orzamentaria a 31/01/2018 e proxección a 31/12/2018. – Aprobación do informe sobre o estado de tramitación das facturas correspondentes ao cuarto trimestre de 2017 na Deputación provincial e no Consorcio provincial contra Incendios e Salvamento da Coruña, en aplicación do establecido na Lei 15/2010, de modificación da Lei 3/2004, do 29 de decembro, pola que se establecen medidas de loita contra a morosidade nas operacións comerciais. – Aprobación da información rendida ao Ministerio de Facenda e Administracións Públicas en cumprimento do artigo 16 da Orde hap/2015/2012 do 1 de outubro. Execución do cuarto trimestre do exercicio 2017 na Deputación Provincial da Coruña e no Consorcio Provincial Contraincendios e Salvamento da Coruña, e do estado consolidado. – Aprobación da dación de conta da liquidación do orzamento da Deputación provincial correspondente ao exercicio 2017. – Aprobación do Expediente de modificación de créditos núm.1/2018. – Aprobación do Plan Económico-Financeiro 2018- 2020 (art.21 da Lei orgánica 2/2012 de 27 de abril, de EOeSF: regra de gasto a 31-12-2017). – Moción en contra da instalación dunha planta de tratamento de residuos oleosos no peirao de Oza. – Moción polo 8 de marzo, Día das Mulleres. Paro Internacional de Mulleres. Extracto dos acordos adoptados na sesión plenaria ordinaria celebrada o 23 de marzo de 2018: – Aprobación do convenio de colaboración entre a Deputación Provincial da Coruña e a Universidad Internacional Menéndez Pelayo correspondente á subvención nominativa concedida para financiar os Cursos na sede da Coruña no ano 2017. – Aprobación do convenio de colaboración entre a Deputación Provincial da Coruña e o Hóckey Club Liceo de La Coruña correspondente á subvención nominativa concedida para financiar a participación na OK Liga e na Copa de Europa de hóckey, no ano 2017. – Aprobación do convenio de colaboración entre a Deputación Provincial da Coruña e o Club Universitario Ferrol correspondente á subvención nominativa para financiar a participación na liga feminina de baloncesto no ano 2017, na Copa Raíña e no Título Play offs. – Aprobación do convenio de colaboración entre a Deputación Provincial da Coruña e o Club Básquet Coruña correspondente á subvención nominativa concedida para financiar a participación na competición LEB Ouro, no ano 2017. – Aprobación do convenio de colaboración entre a Deputación Provincial da Coruña e o Santiago Futsal correspondente á subvención nominativa concedida para financiar a participación na 1.ª División de Fútbol Sala no ano 2017. – Aprobación do convenio de colaboración entre a Deputación Provincial da Coruña e a Fundación Rácing Club Ferrol, correspondente á subvención nominativa concedida para financiar a “Escola deportiva: Promover, apoiar e difundir o deporte base” durante o ano 2017. – Aprobación do Plan de conservación de vías provinciais 2018. Segunda fase: mellora do firme con MBQ na DP 4307 Malpica a Ponteceso e mellora do firme con MBQ na DP 2403 Cerceda a Xesteda. – Aprobación do Plan de vías provinciais 2018, segunda fase e inicio dos trámites para a expropiación dos bens e dereitos necesarios para execución das obras. – Aprobación da cuarta modificación das bases reguladoras do Plan provincial de medio ambiente (PMA). – Aprobación do inicio do expediente de expropiación forzosa con trámite de urxencia para ocupar os bens e dereitos necesarios pola execución das obras incluídas no proxecto mellora da intersección da estrada DP 1703 Espíritu Santo a Frais pq 2+500 coa estrada AC 214 Guísamo-Sigrás (Bergondo). – Aprobación do convenio de cooperación entre a Deputación Provincial da Coruña e o Instituto Municipal Coruña Espectáculos do Concello da Coruña para a utilización e xestión compartida do Teatro Colón. – Aprobación da modificación da composición da Mesa de Contratación Permanente da Deputación Provincial da Coruña designada por Resolución da Presidencia número 39427 do 13 de decembro de 2017. – Aprobación da segunda e derradeira fase do Plan provincial de cooperación ás obras e servizos de competencia municipal (Plan único de concellos) POS+Adicional 1/2017 por maior achega provincial. – Aprobación do segundo proxecto modificado da obra “Acondicionamento da praza do colexio de Xuvia” do Concello de Narón, incluída na 4.ª e derradeira fase do Plan de Acción Social (PAS) 2015 (código 2015.3110.0294.0). – Aprobación do proxecto modificado da obra “Rehabilitación e conservación da Casa da Cultura de Santa Comba” do Concello de Santa Comba, incluída no Plan de Acción Social (PAS) 2015 3.ª fase (código 2015.3110.0160.0). – Aprobación do convenio de colaboración entre a Deputación da Coruña e o Concello de Moeche para o financiamento da “Mellora e aforro enerxético da iluminación pública accesos e arredores da feira”. – Aprobación do convenio de colaboración entre a Deputación da Coruña e o Concello de Teo para o financiamento do investimento “Mellora de accesibilidade en diversos puntos do Concello de Teo. Fase II”. – Aprobación da información sobre o período medio de pago a provedores a que se refire o Real decreto 635/2014, do 25 de xullo, correspondente ao mes de febreiro de 2018 e relación detallada de todas as facturas pagadas pola Deputación e polo Consorcio Provincial Contraincendios e Salvamento da Coruña entre o 1 e o 28 de febreiro de 2018. – Aprobación do informe sobre o estado de execución orzamentaria a 28/02/2018 e proxección a 31/12/2018. – Aprobación inicial do expediente de modificación de crédito 2/2018. – Aprobar inicialmente a modificación da ordenanza fiscal nº 3 reguladora da taxa por expedición de documentos, actividades administrativas e dereitos de exame, apartado 9 do artigo 6. – Aprobar a proposta da Presidencia sobre o informe de resolución de discrepancias a que se refire o artigo 218.1 do texto refundido da Lei reguladora das facendas locais. – Aprobación inicial do Regulamento Orgánico da Deputación Provincial da Coruña. – Moción relativa ao Pazo de Meirás. – Moción en defensa do sistema público de pensións. ACORDOS DA XUNTA DE GOBERNO Extracto dos acordos adoptados na sesión ordinaria da Xunta de Goberno celebrada o 5 de xaneiro de 2018: – Aprobación do informe sobre o recoñecemento de treitos urbanos nas estradas de titularidade provincial que atravesan os núcleos rurais de Ferrol. – Aprobación das Bases reguladoras do programa de subvencións a concellos e entidades locais para contratar persoal técnico en xestión cultural e/ou animación sociocultural, ano 2018, complementarias das Bases reguladoras xerais. Extracto dos acordos adoptados na sesión ordinaria da Xunta de Goberno celebrada o 19 de xaneiro de 2018: – Aprobación do informe sobre a modificación puntual do PP S-05 Cortes-Condomiña do PXOM do Concello de Ames. – Aprobación do informe sobre a modificación puntual do PXOM do Concello de Toques para redelimitación do núcleo rural de Vilariño.-Aprobación da liquidación provisional do complemento de produtividade correspondente ao exercicio 2017 (persoal con permiso de maternidade/paternidade) – Desestimación do recurso de reposición interposto por funcionario contra o acordo da Xunta de Goberno do 06/10/2017 sobre liquidación definitiva do complemento de produtividade correspondente ao exercicio 2016. – Estimación do recurso de reposición interposto por funcionario contra o acordo da Xunta de Goberno do 06/10/2017 sobre liquidación definitiva do complemento de produtividade correspondente ao exercicio 2016. – Aprobación da cesión gratuíta da utilización do Teatro Colón a entidades sen ánimo de lucro. Extracto dos acordos adoptados na sesión ordinaria da Xunta de Goberno celebrada o 2 de febreiro de 2018: – Aprobación do informe sobre o Plan especial de equipamento en solo rústico Sporting Club Casino no Concello de Culleredo. – Aprobación do informe sobre o recoñecemento de treitos urbanos nas estradas de titularidade provincial que atravesan os núcleos rurais de Frades. – Aprobación da oferta de emprego público 2017. – Aprobación da segunda modificación das bases reguladoras das convocatorias de subvencións dirixidas a entidades privadas (iniciativa social sen ánimo de lucro ou de carácter mercantil), da Deputación Provincial da Coruña, ano 2017. – Aprobación das bases reguladoras do programa de subvencións a concellos e entidades locais para o mantemento de conservatorios, escolas de música e escolas de danza municipais durante o ano 2018, complementarias das bases reguladoras xerais. – Aprobación das bases reguladoras do programa de subvencións a concellos e entidades locais para contratar persoal técnico para a atención de museos e centros de interpretación, durante o ano 2018, complementarias das bases reguladoras xerais. – Aprobación das bases reguladoras do programa de subvencións a concellos e entidades locais para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2018, complementarias das bases reguladoras xerais. – Aprobación da cesión gratuíta da utilización do Teatro Colón a entidades sen ánimo de lucro. Extracto dos acordos adoptados na sesión ordinaria da Xunta de Goberno celebrada o 16 de febreiro de 2018: – Aprobación do informe sobre o Plan básico autonómico. Consellería de Medio Ambiente e Ordenación do Territorio. – Aprobación das bases específicas do Programa de axudas aos concellos da provincia para limpeza de praias marítimas, anualidade 2018. Extracto dos acordos adoptados na sesión ordinaria da Xunta de Goberno celebrada o 2 de marzo de 2018: – Aprobación do informe sobre a modificación puntual das normas subsidiarias de planeamento de Cambre na UE 3. – Aprobación do informe sobre o Plan parcial do sector SUND-30 “A Ferrala” aprobado inicialmente con condicións. – Aprobación do informe sobre a modificación puntual das normas subsidiarias de planeamento de Arteixo para clasificar como solo urbano o polígono de Suevos. – Solicitude de Don Alberto María Saavedra López-Sancho de compatibilidade para o desempeño de actividade profesional privada. – Aprobación da cesión gratuíta da utilización do Teatro Colón á Asociación cultural Orquestra Vigo 430. – Aprobación da cesión gratuíta da utilización do Teatro Colón á Cociña Económica Coruña. – Aprobación das bases específicas da convocatoria do Programa de subvencións a entidades sen fins de lucro para o investimento de servizos sociais no ano 2018. – Aprobación das bases específicas da convocatoria do Programa de subvencións a entidades sen fins de lucro para o desenvolvemento de programas de servizos sociais no ano 2018. – Aprobación das bases específicas da convocatoria do Programa de subvencións a entidades sen fins de lucro para o desenvolvemento de programas sociosanitarios no ano 2018. Extracto dos acordos adoptados na sesión ordinaria da Xunta de Goberno celebrada o 16 de marzo de 2018: – Aprobación das bases para elaborar as listaxes para a selección de persoal funcionario interino e/ou laboral temporal, para posibles nomeamentos e/ou contratacións laborais temporais, para postos de técnico/a financeiro/a tributario (A1), de administración especial. – Aprobación das bases xerais e específicas reguladoras dos procesos selectivos correspondentes á Oferta de Emprego Público do ano 2015. – Aprobación do informe sobre o proxecto de urbanización do sector de solo urbano non consolidado POL-31, sito na praza da Rabadeira do Concello de Oleiros. – Aprobación das bases específicas do programa DP0025, de axudas a entidades sen fins de lucro para financiar proxectos de actividades no ámbito da axuda ao desenvolvemento en 2018. – Aprobación das bases específicas do programa DP0026, de axudas a entidades sen fins de lucro para financiar proxectos de investimentos no ámbito da axuda ao desenvolvemento en 2018. – Aprobación das bases específicas do Programa de subvencións a entidades sen fins de lucro para o desenvolvemento de programas de políticas de igualdade de oportunidades entre mulleres e homes e loita contra a violencia de xénero no ano 2018. – Aprobación das Bases reguladoras do Programa de subvencións a entidades sen fins de lucro para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2018 (FO223/2018). – Modificación das Bases reguladoras das convocatorias de subvencións dirixidas aos concellos e outras entidades locais, da Deputación Provincial da Coruña, ano 2018. – Modificación das Bases reguladoras das convocatorias de subvencións dirixidas a entidades privadas (iniciativa social sen ánimo de lucro e centros especiais de emprego), da Deputación Provincial da Coruña, ano 2018. – Aprobación das Bases reguladoras do programa de subvencións a entidades sen ánimo de lucro para realizar actividades culturais durante o ano 2018, complementarias das bases reguladoras xerais. – Aprobación das Bases reguladoras do programa de subvencións a entidades sen ánimo de lucro para realizar investimentos culturais durante o ano 2018, complementarias das bases reguladoras xerais – Aprobación das Bases reguladoras do programa de subvencións a corais polifónicas, bandas de música populares, entidades de música e baile tradicional galego e formacións musicais de grande formato da provincia da Coruña, para o desenvolvemento de actividades culturais, ano 2018, complementarias das bases reguladoras xerais. – Aprobación das bases reguladoras do programa de subvencións a corais polifónicas, bandas de música populares, entidades de música e baile tradicional galego e formacións musicais de grande formato da provincia da Coruña, para a realización de investimentos culturais, ano 2018, complementarias das bases reguladoras xerais. A Coruña, 23 de abril de 2018. O Presidente O Secretario Xeral Don Valentín González Formoso José Luis Almau Supervía